**МЕКТЕП ТАРИХЫ**

Күн санап ақпарат кеңістігі өркендей түскен заманда жас ұрпаққа сапалы білім беру мұғалімнің, ұжымның бір жағадан бас, бір жеңнен қол шығарып жұмыс істеуін талап етеді. Еліміздің жарқын болашағы – білікті де парасатты жастардың қолында. Педагогикалық ұжым сапалы білім берудің үздіксіздігін қалыптастырып, оны одан әрі жақсарту тұрғысын да көптеген игілікті істердің ұйытқысы болуда.

№ 37 орта мектебі  1990 жылы балабақша ғимараты болып салынып, 1995 жылға дейін балабақша қызметін атқарды. 1995-1996 оқу жылынан бастап негізгі мектеп ретінде қызмет атқара бастады, 2003-2004 оқу жылынан бастап орта мектеп статусын алды.

Мектептің жалпы қуаттылығы 600 орынға есептелген. 25 оқу кабинеті, жапсарлас салынған жаңа үлгідегі спорт залы, мәжіліс залы, 50 орындық асхана, кітапхана, арнайы спорт алаңы бар. Мектептің техникалық базасы жыл сайын жаңартылып келеді. Лингафонды-мультимедиялық кабинетпен, информатика, физика, химия, биология кабинеттерімен, интерактивтік тақталармен жабдықталған.

Оқу тілі – қазақ.10-11 сыныптар үшін қоғамдық-гуманитарлық, жаратылыстану-математикалық бағыттағы сыныптар ашылған. Бүгінгі таңда мектепте 607 оқушы білім алуда.

Мектептегі сабақ беретін мұғалімдердің жалпы саны – 57. Жоғары білімді – 91,2%, арнаулы орта білімді – 8,7%. Оның ішінде педагог-шебер – 1,7% (1 мұғалім) педагог-зерттеуші – 28% (16 мұғалім), педагог - сарапшы – 22,8% (13 мұғалім), педагог - модератор – 14% (8 мұғалім).

2011 жылдан бастап мектепті бітірген түлектердің ішінен жыл сайын «Алтын белгі» иегерлері шығып отырды. 2012 жылғы «Алтын белгі» иегері Альмуханов Абылай облыс бойынша ең жоғары балл жинап, облыс әкімінің қолынан автомобиль кілтін алды.

 Мектепті басқару тарихына көз жіберсек:

1995-1999 – Бақтарбаев Қ.

1999-2000- Хасанова Н.

2000-2005 – Ахметова Ш.

2005-2012 – Калкеева Н.

2012-2013 – Абуова К.

2013-2014- Абдиева Т.

2014-2022 –Абуова К.

2022 жылдың айынан тамыз айынан бастап осы мектепті басқаруға Назиков Ардақ Сырымұлы тағайындалып, қызметін абыроймен атқарып келеді, білім сапасы көтерілді, дарынды баламен жұмыс жолға қойылды, жетістіктер артып келеді.

      Ұстаз – ұрпақ тәрбиелеп өсіруші қоғам сенген өкіл. Ұстаздық қызметтің қыры мен сыры мол, сан қилы және әр тарапты. Ол әдіскер де білімдар және өз ісінің қыр-сырын жетік білетін маман. Мектептің тарих пәні мұғалімі К.Шүйіншалина 2007 жылы оқушылардың білімі мен тәрбиесіне қосқан үлесі үшін Ы.Алтынсарин атындағы медальмен марапатталды. 2015 жылы технология пәні мұғалімі А.Балмагамбетов А.Байтұрсынов атындағы медальмен марапатталды.

      Мектептің оқу – тәрбие жұмысын алға бастырудың негізгі шарты – жұмысты сауатты, жүйелі жоспарлай білу. Оқу – тәрбие үрдісін тиімді әрі ұтымды ұйымдастырып, үйлесімді жұмыс ырғағының қалыптасуымен мектептің педагогикалық ұжымы оң өзгерістерін елеулі жетістіктерге қол жеткізді. Оқу үрдісін ұйымдастыру бағытында мемлекеттік жалпыға міндетті білім беру стандартының орындалуына бақылау жүргізіліп, істің нәтижелі болуы көзделді. Жоспарға сай педагогикалық және директор жанындағы кеңестер, әдістемелік бірлестіктер отырыстары, пән апталықтары т. б. жүйелі өткізілді. Онда бірлестіктер, шығармашылық топтар есептері, әдістемелік баяндамалар, пән онкүндіктерінің өткізілуі, білім сапасын тексеру  қорытындылары кеңінен талқыланып отырылады.

**МЕКТЕП  хронологиясы**

1990 жылы бақша ғимараты болып салынды.

1990-1995ж.ж. арасында бала-бақша

1995-1996ж.ж. Бастауыш мектеп

1996-2003ж.ж. Негізгі мектеп

2003-2004ж.ж. Орта мектеп

Мектептің ауданы – 4896,7 шаршы метр

Пайдалы ауданы – 2163,4 шаршы  метр

**Мектептің толық атауы:  "**№37 орта мектебі" КММ

**Мекен-жайы:** 11 мөлтекауданы 98 үй

**Әкімшілі ктелефоны:**  8 (7132) 730316

**Сенім телефоны:**87132 730321

**Мектеп** Типтік емес жобада

**Директоры:** Назиков Ардақ Сырымұлы

Оқушы саны: 565 оқушы – 27 комплект, екі дайындық тобы бар, оқушылар саны – 57

Бастауыш сынып:    249 оқушы

Асхана (Буфет) : 50 орындық

Мәжіліс залы: 60 орындық

Мұғалімдер саны – 57

Оқу кабинеттері – 25

Спорт  зал – 1

Медициналық кабинет – 1

Кітапхана – 1

Мұғалімдер бөлмесі – 1

**Мектептің төлқұжаты**

**Құрылған уақыты:** 1996 жыл

**Мекен-жайы:** Ақтөбе қаласы, 11 ықшамаудан, 98 үй

**Мектептің статусы:** «№37 орта мектебі» КММ. Орта мектеп

**Оқушылар саны:** 565

**Оқытушылар саны:**57

**Мектеп директоры:** Назиков Ардақ Сырымұлы

**Директордың оқу ісі жөніндегі орынбасары:**Жаманова Жаныл Куанышевна

**Директордың тәрбие ісі жөніндегі орынбасары:** Амантурлиева Айгуль Амановна

**Директордың тәрбие ісі жөніндегі орынбасары:** Ахметова Жанна Жакешовна